5. Suurendada ministeeriumidevahelist koostööd ja koordinatsiooni regionaalpoliitika suunamisel ja elluviimisel. Regionaalarengu eesmärgid tuleb siduda riigi strateegiliste eesmärkide ja üleriigilise planeeringuga. OECD soovitab anda regionaalarengule selgema fookuse, selgitades välja konkreetsed regionaalse planeerimise valdkonnad ning koostades neile piirkonniti arengukavad, mida on sihipäraselt võimalik toetada näiteks Euroopa Liidu fondidest. Ministeeriumidevahelised töörühmad on OECD sõnul sobilik viis, kuidas eri poliitikavaldkondades ühiselt arendada ja jälgida avalike teenuste kvaliteeti ning poliitika tulemusi piirkonniti.